cyanic-selkie/wikianc huggingface dataset:
Galaktosemia
Maito ja sen sisältämä maitosokeri eli laktoosi, on oleellinen osa kaikkien nisäkäslajien pienokaisten ravintoa. Se sisältää kaikki vastasyntyneen tarvitsemat ravintoaineet ensimmäisten elinpäivien/-kuukausien aikana. Elimistö hajottaa laktoosin entsyymien avulla galaktoosiksi ja glukoosiksi. Glukoosi voidaan hyödyntää energiantuotantoon, mutta galaktoosi täytyy muuttaa erillisen aineenvaihduntareitin avulla ensin glukoosiksi, jotta sitä voidaan hyödyntää energian lähteenä. Jos aineenvaihduntareitti häiriintyy entsyymien heikon tai puuttuvan toiminnan vuoksi, puhutaan galaktosemiasta. Sitä ei tule sekoittaa muihin maidon aineenvaihdunnan häiriöihin kuten laktoosi-intoleranssiin, tai maidon käytön muista syistä estävään maitoallergiaan.
Galaktosemiaan ei ole olemassa tautia parantavaa hoitoa, mutta oireita voidaan lievittää ja taudin etenemistä ehkäistä laktoosittomalla, sekä täysin maidottomalla ruokavaliolla. Oireet vaihtelevat suuresti yksilöiden välillä. Osa sairastuneista ovat koko elämänsä ajan oireettomia, kun taas toisilla tautiin sairastuneista ilmenee vakavia henkeä uhkaavia oireita välittömästi syntymän jälkeen
Piltunginjärvi
Piltunginjärvi on järvi Puokion kylän länsipuolella Puolangan kunnassa Kainuun maakunnassa. Sen pinta-ala on 268 hehtaaria, pituus 3 800 metriä ja leveys 1 500 metriä. Järvi kuuluu Oulujoen vesistöalueeseen, ja se laskee Oulujokeen Piltungin- ja Utosjokien kautta. Vetensä järvi saa pääasiassa siihen laskevasta Kalliojoesta ja suo-ojista.
Galaktosemia
Galaktoosin aineenvaihdunta
Biokemiallisesta näkökulmasta galaktosemia voidaan määritellä hypergalaktosemiana, jossa hiilihydraattien eli sokereiden aineenvaihdunta on häiriintynyt ja veren galaktoosi-pitoisuudet nousevat. Galaktoosi on yhden sokeriyksikön sisältävä hiilihydraatti/sokeri. Sitä esiintyy kaikissa elävissä olennoissa luonnollisena osana normaalia aineenvaihduntaa. Galaktoosia päätyy elimistöön endogeenisten eli sisäsyntyisten aineenvaihduntareaktioiden myötä, sekä ravinnosta ruuansulatuksen yhteydessä hiilihydraattien imeytyessä suoliston limakalvoilta. Galaktoosi toimii elimistössä energianlähteenä, mutta myös rakenteellisissa tehtävissä osana useita erilaisia makromolekyylejä. Eliöt, jotka käyttävät ravinnossaan maitotuotteita, hajottavat maidon hiilihydraattia, laktoosia, hydrolysoimalla sitä laktaasientsyymin avulla ohutsuolen limakalvolla. Aktiivisen kuljetuksen avulla ohutsuolen limakalvon muodostavat mikrovillukselliset enterosyytit siirtävät galaktoosin SGLT1:n (natrium-glukoosi-kotransportteri) avulla suolen limakalvon solujen lävitse, jolloin galaktoosi saadaan imeytymään elimistöön. Porttilaskimokierron kautta ravinnon galaktoosi siirtyy maksan hepatosyyteille GLUT2-transmembraanisen kantajaproteiinin avulla. Maksasoluissa galaktoosi muutetaan glukoosi-1-fosfaatiksi Leloir-aineenvaihduntareittiä pitkin. Näin muodostetaan joko energiaa solujen tarpeisiin tai käynnistetään muiden, monimutkaisempien biomolekyylien synteesi.
Leloir-aineenvaihduntareitti ja sen häiriöt
pienoiskuva|487x487px|''Galaktosemian eri tautimuotojen vaikutukset metaboliaan Leloir-aineenvaihduntareitissä. Galaktosemiaan alatyypeissä eri entsyymit ovat häiriintyneet. Kuva on tehty mukaillen lähdettä "Succoio, M., Sacchettini, R., Rossi, A., Parenti, G., & Ruoppolo, M. 2022. Galactosemia: Biochemistry, Molecular Genetics, Newborn Screening, and Treatment. Biomolecules, 12(7), 968. https://doi.org/10.3390/biom12070968". Galaktoosin hajoamista elimistössä kuvaavaa aineenvaihduntareittiä kutsutaan sen löytäjän mukaan Leloir-aineenvaihduntareitiksi. Leloir-reitissä toimii pääasiallisesti neljä eri entsyymiä, jotka katalysoivat spesifisiä reaktioita osana laktoosista pilkotun D-galaktoosin metaboliaa. GALE eli UDP-galaktoosi-4`-epimeraasi, GALK1 eli galaktokinaasi ja GALT eli galaktoosi-1-fosfaattiuridyylitransferaasi ovat kolme tunnetuinta reaktioreitin entsyymiä. Myöhemmin myös GALM eli galaktoosimutarotaasi-entsyymillä on havaittu olevan yhteys taudin muodostumiseen.
Piltunginjärvi
Piltunginjärvi on matala, ja sen keskisyvyys on vain 1,5 metriä. Järven syvin kohta on 2,4 metriä, ja sen tilavuus on noin neljä miljoonaa kuutiometriä eli 0,004 kuutiokilometriä. Piltunginjärvellä on 14,6 kilometriä rantaviivaa, ja sen rannat ovat soista metsämaata. Järven lounais- ja koillisrannoille on rakennettu kesäasuntoja.
Järvessä on kartan mukaan noin 10 saarta saarta, joista yksi on nimetty. Nimetyssä saaressa, Kalmonsaaressa, on vanha hautapaikka.
Galaktosemia
Aineenvaihduntareitin entsyymit
Galaktoosi mutarotaasi GALM on aldoosi epimeraasi, joka muuntaa reitin alussa beeta-D-galaktoosista alpha-D-galaktoosia. Galaktokinaasi GALK1 fosforyloi siitä galaktoosi-1-fosfaattia. Galaktoosi-1-fosfaattiuridyylitranferaasi GALT on homodimeerinen histidiini triadeihin kuuluva proteiini, jonka merkitys osana metaboliareittiä on suuri. Se muuntaa galaktoosi-1-fosfaatista glukoosi-1-fosfaattia, joka voidaan siirtää osaksi glykolyysiä ja myöhemmin sitruunahappokiertoa. Samalla UDP-glukoosista muodostuu UDP-galaktoosia, jota voidaan käyttää glykokonjugaattien eli molekyyleihin liitettävien sokeriosien valmistukseen. Neljäs merkittävä entsyymi, UDP-galaktoosi-4`-epimeraasi GALE, on dehydrogenaasi/reduktaasi, joka muuntaa UDP-galaktoosista UDP-glukoosia.
Tautimuodot
Galaktosemia jaetaan neljään eri tyyppiluokkaan laktoosiaineenvaihduntaa häiritsevien mutaatioiden perusteella. Mutaatiot ovat joko geeniä koodaavilla alueilla tai niiden säätelyyn liittyvillä alueilla. Mutaatiot kohdentuvat yleensä niihin osiin kromosomistoa, jotka koodaavat yhtä neljästä Leloir-reitin pääentsyymeistä, tai vaikuttavat niiden ilmentämiseen soluissa.
Tyyppi 1: GALT-entsyymi
Tyypin 1 galaktosemiassa GALT-geeni on mutatoitunut. Tyyppi 1 voidaan jakaa perustuen GALT-entsyymin aktiivisuuteen joko klassiseen galaktosemiaan, galaktosemian kliiniseen varianttiin, tai galaktosemian biokemialliseen varianttiin (duarte variantti). Klassisessa galaktosemiassa GALT aktiivisuus on alle 1 % ja se on tautimuodoista fenotyypiltään vaikein. Oireiden kehitys alkaa klassisessa galaktosemiassa jo neonataali-vaiheessa vastasyntyneenä. Kliinisessä variantissa GALT aktiivisuus on korkeampi, 10–15 % ja oirekuva vähemmän vakava. Biokemiallinen variantti taas on oirekuvaltaan helpoin, tosin usein vaihteleva, ja GALT aktiivisuus on alle 25 %. Hoitamattomana klassinen galaktosemia johtaa septiseen shokkiin ja lopulta yksilön kuolemaan. Maksasolujen vauriot, ruoansulatuskanavan häiriöt, kasvun hidastuminen sekä uupumus ovat yleisiä oireita. Hoitamattomana se aiheuttaa vakavia oireita vastasyntyneillä, mutta myös laktoositonta ruokavaliota heti syntymästään noudattavat lapset voivat saada vakavia oireita, kuten puheen ja kielen kehityksen häiriöitä, oppimisvaikeuksia, kognitiivisten kykyjen heikkenemistä tai POI-oireen (Primary ovarian insufficiency, munasarjojen toiminnan ennenaikainen hiipuminen).
Tyyppi 2: GALK1-entsyymi
Tyypin 2 galaktosemia on GALK1-entsyymin toiminnan häiriö, joka tunnetaan myös galaktokinaasin puutoksena. Sen taustalta tunnetaan kaksi eri geenimutaatiota kahdessa eri kromosomissa (17 ja 15). Sairautta sairastavien entsyymiaktiivisuus on alle 1 %. Tyypin 2 potilailla metabolialle on tyypillistä korkea galaktoosi-, galaktitoli- sekä galaktonaatti-pitoisuus. Virtsassa voidaan havaita korkeita galaktitoli-pitoisuuksia. Tyypin 2 galaktosemiassa oirekuva on todella vaihteleva. Bilateraalinen kaihi on usein ainoa potilaita yhdistävä oire. Usein potilailla on sairauden aiheuttava mutaatio molemmissa alleeleissaan. Neonataalisia sairauden komplikaatioita ovat hypoglykemia, hepatosplenomegalia sekä kasvun hidastuminen.
Tyyppi 3: GALE-entsyymi
Tyypin 3 galaktosemia on erittäin harvinainen kromosomin 1 mutaation aiheuttama sairaus, jonka myötä elimistöön kehittyy GALE-entsyymin puutos. Tautimuodon oireenkuva on erittäin laaja-alainen ja vaikeusaste vaihtelee mutaatiotyypin sekä sairastuneiden yksilöiden välillä suuresti. Oireet havaitaan niiden kudosten mukaisesti, joissa aineenvaihdunta on häiriintynyt. Myös täysi oireettomuus on mahdollista. GALE-entsyymin puutos voidaan jakaa kolmeen eri alaluokkaan: yleistyneeseen ( generalized), keskitasoiseen( intermediate) tai reunamuotoiseen (peripheral). Yleistynyt GALE-entsyymin puutos on taudin muodoista vakavin, ja merkittävä entsyymipuutos tavataan kaikissa elimistön kudoksissa. Reunamuotoisella tautimuodolle on tyypillistä, että vain punasolujen ja valkosolujen GALE-entsyymin toiminta on häiriintynyt, mutta muiden kudosten solujen toiminta on normaalia tai lähes normaalia. Keskitasoisessa tautimuodossa entsyymin toiminta on noin 50 % normaalista. Keskitasoista tai reunamuotoista tautimuotoa sairastavat ovat usein oireettomia myös laktoosia sisältävällä ruokavaliolla, ja sairaus voidaankin todentaa usein vain biokemiallisella testauksella (kuten NBS, newborn screening program).
Tyyppi 4: GALM-entsyymi
Tyypin 4 galaktosemia on hiljattain löydetty muoto, jossa GALM- entsyymin tuotto on puutteellista. Sairauden taustalla on tunnistettu viisi varianttia: kolmessa variantissa tapahtuu sekä nonsense-mutaatio että frameshift-mutaatio, sekä kahdessa variantissa vain missense-mutaatio. In vitro tutkimuksissa näiden varianttien muodostamien proteiinien on todettu olevan villityyppisiä proteiineja epästabiilimpia. Tyypin 4 galaktosemiaan kliininen kuva, patofysiologia sekä mahdolliset hoitokeinot ovat vielä tuntemattomia.
Genetiikka
Galaktosemia on harvinainen sairaus. Kaikki sen kolme tyyppiä myös periytyvät autosomaalisesti sekä resessiivisesti. Tyypin 1 galaktosemialle on löydetty yli 300 varianttia, joista missense mutaatio Gln188Arg on kaikista yleisin (70 %). Homotsygoottina variantti vaikuttaa huomattavasti GALT geenin aktiivisuuteen. Heterotsygootti kantajille variantti ei aiheuta yhtä vakavia fenotyyppisiä ilmenemismuotoja kuin homotsygooteille kantajille. Vanhemmilla, jotka kantavat patogeenistä GALT – mutaatiota on 25 % mahdollisuus saada galaktosemia tyyppiä 1:tä sairastava lapsi, jokaisen raskauden kohdalla. Tyypistä 2 on 30 tunnettua geneettistä varianttia.
Esiintyvyys
Galaktosemian esiintyvyys on melko alueellista, vaikkakin sitä havaitaan joka puolella maapalloa. Euroopassa galaktosemiaa tavataan eniten, mutta esiintyvyys vaihtelee täälläkin maittain ja on suurimmillaan Irlannissa. Esiintyvyys Irlannissa on noin 1:20 000, kun tarkastellaan syntyviä lapsia ja puolestaan vastaava luku Japanissa, jossa galaktosemian esiintyvyys on vähäisintä, on 1:1000000. Tyypin 2 galaktosemia on huomattavasti tyyppiä 1 harvinaisempi. Sen esiintyvyys on <1/100000 syntyneistä lapsista. Tyypin 3 lievemmän muodon esiintyvyys on 1/ 64 00, afroamerikkalaisilla esiintyvyys on yleisempää 1/6200. Kokonaisuudessaan galaktosemia ja sen eri muodot kuitenkin ovat kaikki harvinaisia ja kyseessä onkin harvinainen sairaus.
Oireet
Galaktosemian oireet ja niiden vakavuus vaihtelee paljon, vaikka potilailla olisi sama genotyyppi. Galaktosemian fenotyyppinen vaihtelu on suurta. Erityisesti perinteinen galaktosemia aiheuttaa vastasyntyneille runsaasti erilaisia oireita. Oireet eivät kuitenkaan ole yksiselitteisiä ja tyypillisiä ainoastaan galaktosemialle tai sen tietylle tyypille, sillä oireina voi olla esimerkiksi intoleranssi jollekin ruoka-aineelle, oksentelu ja hidas painonnousu. Lisäksi keltaisuus, letargia (horrosmainen tila) sekä hypotonia(velttous) ovat oireita, joita voi esiintyä vastasyntyneillä, joilla on galaktosemia. Jos oireita ei syystä tai toisesta hoideta, on potilaan henki vaarassa. Hoitamattomuus voi aiheuttaa potilaalle muun muassa häiriöitä maksan, munuaisten ja aivojen toiminnassa sekä taipumusta verenvuotoon. Myös e-kolibakteerin aiheuttama verenmyrkytys sekä sokki voivat olla hoitamattoman galaktosemian oireita. Hoitamatta jätetyt ja pahaksi päässeet oireet voivat lopulta johtaa jopa potilaan kuolemaan.
Galaktosemialla on vaikutusta keskushermostoon ja hoidettunakin pitkäaikaiset vaikutukset aivoihin sekä niiden toimintaan ovat mahdollisia. Vaikutukset aivoihin ja niiden toimintaan ovat myös hyvin yleisiä galaktosemiassa. On myös havaittu, että galaktosemiaa sairastavilla vauvoilla ja taaperoilla saattaa olla viivettä puheen tuottamisen, sekä yleisesti kielen kanssa. Puheeseen liittyvät vaikeudet ylipäätään voivat olla seurausta galaktosemiasta. Myös esimerkiksi muisti voi heikentyä tai oppimisessa voi esiintyä vaikeuksia. Tunteiden hallintaan liittyvät ongelmat sekä puutteet sosiaalisissa taidoissa ovat myös mahdollisia.
Erityisesti klassisella galaktosemialla on havaittu olevan vaikutusta naisten sukurauhasten toimintaan. POI-oireet ovat laaja oirekokoelma munasarjojen toiminnan hiipumisesta johtuvia lisääntymistä häiritseviä oireita. Munasarjat voivat vahingoittua ja lopputuloksena voi olla näiden vajaatoiminta. Tästä puolestaan voi seurata esimerkiksi murrosiän viivästymistä, vaihdevuosien ennenaikaisuutta tai hedelmättömyydestä johtuvaa lisääntymiskyvyttömyyttä
Hoito
Galaktosemialle ei ole tiedossa olevaa hoitoa, jolla sairaus voitaisiin parantaa. Galaktosemian oireita voidaan lievittää ruokavaliolla, jossa galaktoosin ja laktoosin määrää ravitsemuksessa rajoitetaan ankarasti. Galaktosemiaa sairastavan on siis vältettävä laktoosia sisältäviä ruoka-aineita, kuten äidinmaitoa, lehmän maidosta valmistettuja ruokia, kaseiinia tai heraproteiini sisältäviä ruoka-aineita sekä laktoosia ja galaktoosia sisältävät lääkeaineita. Ruoka-aineita on vältettävä läpi elämän, vaikka galaktosemian hoidossa ruokavalion tiukat rajat ovat erityisen tärkeitä lapsuudessa. Ruokavaliolla voidaan siis parantaa potilaan neonataalista kliinistä kuvaa, mutta pitkäaikaisia komplikaatioita ei voida täysin estää. Komplikaatioiden seuranta ja hoidon tarpeen arviointi ovat tärkeä osa galaktosemian hoitoa lapsuuden jälkeenkin. Prekliinisiä tutkimuksia sairauden hoitoon ja pitkäaikaisoireiden lievittämiseen on kuitenkin meneillään tälläkin hetkellä (kirjoitettu 2022).
Useissa länsimaissa, kuten Yhdysvalloissa, galaktosemian on otettu mukaan raskauden aikaiseen seulontaohjelmaan, joka ehkäisee galaktosemian vakavien oireiden ilmenemistä, sillä sairaus voidaan diagnosoida niin varhaisessa vaiheessa. Tarkan ruokavalion ja varhaisen diagnoosin avulla galaktosemia ei ole letaalisairaus, vaikkakin se vaikuttaa potilaaseen elämän läpi.
Lenin-museo
thumb thumb|Leninin reliefi ja muistolaatta. thumb|Postimerkki. Neuvostoliitto. 1985. Lenin-museo Tampereella on vuonna 1946 perustettu museo, joka nykyisin esittelee Suomen ja Neuvostoliiton yhteistä historiaa. Se oli ensimmäinen Neuvostoliiton ulkopuolelle perustettu Vladimir Lenin -museo.
Vuoden 2014 alusta Lenin-museo yhdistettiin Työväenmuseo Werstaaseen hallinnollisesti ja sen vastuulle. Lenin-museon vuodelta 1982 peräisin oleva näyttely uudistettiin täysin, sillä aiempi Moskovassa suunniteltu näyttely edusti Werstaan mukaan brežneviläistä historiantulkintaa. Yhdistäminen todennäköisesti pelasti rahavaikeuksissa olleen museon. Museo meni remonttiin vuoden 2015 lopussa, ja se avattiin jälleen 2016.
Uudistunut Lenin-museo oli mukana finalistina valtakunnallisessa Vuoden museo -kilpailussa keväällä 2017 ja eurooppalaisessa European Museum of the Year Award -kilpailussa vuonna 2018. Se ei kuitenkaan yltänyt palkintosijoille.
Avaaminen 1946
Tampereen Lenin-museo avattiin 20. tammikuuta 1946, päivää ennen V. I. Leninin kuoleman 22. muistopäivää. Museo sijaitsee Tampereen työväentalossa samassa salissa, jossa vuosina 1905 ja 1906 pidettiin Venäjän sosiaalidemokraattisen työväenpuolueen salaiset kokoukset. Ensimmäisessä näistä kokouksista Lenin tapasi ensimmäisen kerran Josif Stalinin, ja toisessa hän lupasi tamperelaisille isännilleen tukevansa Suomen itsenäistymishankkeita. Salin ottamista museokäyttöön oli ehdotettu jo 1920-luvulla, mutta vasta toisen maailmansodan jälkeen poliittinen ilmapiiri oli hankkeelle suotuisa. Vuonna 1965 museon ulkoseinässä paljastettiin Tapio Tapiovaaran veistämä Leninin reliefi ja muistolaatta, jonka teksti kuului: V.I. Lenin on ilmaissut tässä talossa v. 1905 ja 1906 pidetyissä historiallisissa kokouksissa myötämielisyytensä kansamme itsenäisyystahtoa kohtaan.
Suomi-Neuvostoliitto-Seura
Useimmista Lenin-museoista poiketen Tampereen museo ei ollut kommunistisen puolueen ylläpitämä, vaan sen omisti Suomi-Neuvostoliitto-Seura. Sen pitkäaikainen tukija oli Moskovan Lenin-keskusmuseo, jolta se sai sekä taloudellista apua että esineistöä. Ensimmäiset neuvostoturistit vierailivat museossa 1955, ja se kuului vuosikymmenten ajan Suomessa vierailleiden neuvostoliittolaisten pakolliseen ohjelmistoon. Vuonna 1986 museo teki kävijäennätyksensä: yli 27 000 vierasta, joista noin 20 000 neuvostoliittolaisia. Vuodesta 1976 museo ylläpiti myös Lenin-muistohuonetta Helsingin Hakaniemessä. Muistohuone sijaitsi miliisipäällikkö Kustaa Rovion entisessä asunnossa, jossa Lenin piileskeli kesällä 1917 matkalla Pietariin.
Kansojen ystävyyden kunniamerkki
Neuvostoliiton korkeimman neuvoston puhemiehistö myönsi Lenin-museolle Kansojen ystävyyden kunniamerkin työstä, jota Lenin-museo oli tehnyt tutustuttaakseen suomalaisia kansalaispiirejä V. I. Leninin elämään ja työhön. Lenin-museo täytti tuolloin 40 vuotta. Kunniakirjan ensimmäinen allekirjoittaja oli puhemiehistön puheenjohtaja Andrei Gromyko.
Jatkuvuus Neuvostoliiton purkauduttua
Neuvostoliiton purkauduttua joulukuussa 1991 Leninin patsaita kaadettiin ja Lenin-museoita lakkautettiin ympäri Eurooppaa. Venäjällä alkoi kiistely siitä, pitäisikö Leninin palsamoitu ruumis haudata vai ei. Lenin-museon johtaja Aimo Minkkinen vitsaili 1993, että museo voisi ottaa Leninin ruumiin kokoelmiinsa. Vitsi levisi maailmalle uutistoimisto Reutersin kautta. Moskovan Lenin-keskusmuseon suljettua ovensa 1993 Tampereen museo jäi maailman viimeiseksi säännöllisesti toimivaksi Lenin-museoksi. Myös Tampereen museon kävijämäärät romahtivat ja se joutui lakkautusuhan alle; Helsingin Lenin-muistohuone suljettiin 1995. Samalla Neuvostoliitosta johdetun Lenin-kultin romahtaminen kuitenkin myös vapautti museon toimintaa, ja se saattoi suhtautua näyttelyissään kriittisesti Leniniin ja Neuvostoliittoon. 1990-luvun lopulta lähtien museo jälleen kasvatti kävijämääriään ja saavutti kansainvälistä kuuluisuutta ”maailman ainoana Lenin-museona”. Museon omistaja oli Werstaaseen liittämiseen saakka Suomi-Neuvostoliitto-Seuran työn jatkaja Suomi–Venäjä-Seura. Museon johtaja oli vuoden 2013 loppuun asti filosofian tohtori Aimo Minkkinen.
Ilkivaltaa
Museon ulkoseinässä oleva Lenin-reliefi on joutunut pari kertaa vandalisoinnin kohteeksi. Vuonna 1977 kolme äärioikeistolaisen puolueen aktivistia töhri reliefin punaisella maalilla; myöhemmin miehet kertoivat suunnitelleensa alun perin koko museon räjäyttämistä. Museon 50-vuotisjuhlien alla 1996 reliefi varastettiin ja se löytyi puoli vuotta myöhemmin tärveltynä.
Pro Karelia
Karjalan palauttamista vaativa Pro Karelia ry halusi 2009 muuttaa museon nimen Totalitarismin uhrien museoksi, ja museon toimialaksi yhdistys halusi neuvostototalitarismin esittelyn.
Näyttely
Lenin-museon käyttötarkoitus laajenee. Siellä on sosialistinen lapsuus -aihe, mikä kuvastaa lapsuutta sosialistisissa maissa Neuvostoliiton aikana.
Muita Lenin-museoita
Venäjällä Leninille omistettuja museoita toimii mm. Moskovassa, Samarassa ja Uljanovskissa.
Myasthenia gravis
Oireet
Sairauden tarkka kulku vaihtelee, mutta se alkaa usein silmälihasoireilla: kaksoiskuvina ja silmäluomen roikkumisena. On tavallista, että oireet ovat aamulla lievemmät. Sairaus voi rajoittua silmälihaksiin (noin 15 % potilaista) tai yleistyä muille alueille. Infektiot voivat aiheuttaa myasthenia gravis -oireiden äkillisen pahenemisen, myasteenisen kriisin. Myasthenia graviksesta kärsiville voi ilmaantua tymoomia eli kateenkorvasta lähtöisin olevia kasvaimia. Ne ovat yleensä hyvänlaatuisia.
Syyt
Hermo-lihasliitoksen välittäjäaineena toimii normaalisti asetyylikoliini. Myasthenia gravista potilailla postsynaptiset asetyliilikoliinireseptorit vaurioituvat autoimmuunireaktion vaikutuksesta ja niiden lukumäärä vähenee. Syytä autoimmuunireaktion käynnistymiseen heillä ei tunneta.
Epidemiologia
Myasthenia graviksen esiintyvyys on noin 1 henkilö 200 000:sta. Suomessa sitä sairastaa 600–700 henkeä. Oireet ilmaantuvat yleensä 20–30-vuotiaana (enimmäkseen naisilla) tai 60–70-vuotiaana (enimmäkseen miehillä).
Parviäly
Parviäly (tai parviälykkyys) on tekoälytutkimuksen osa-alue, joka tutkii hajautettujen itseorganisoituvien agenttien kollektiivista käyttäytymistä. Parviälyn (engl. Swarm intelligence) käsite on peräisin soluautomaattien tutkimuksesta (Beni & Wang, 1989).
Parviälyn kannalta kiinnostavat systeemit koostuvat tyypillisesti yksinkertaisista agenteista, jotka ovat vuorovaikutuksessa toistensa ja ympäristönsä kanssa. Vaikka agenttien käyttäytymistä ei hallita keskitetysti, agenttien välisistä paikallisista vuorovaikutuksista kehkeytyy globaaleja käyttäytymismalleja. Luonnon esimerkkejä parviälykkäistä järjestelmistä ovat muun muassa muurahaisyhdyskunnat, mehiläispesät ja lintujen, heinäsirkkojen kalojen ja monien nisäkkäiden käyttäytyminen parvissa ja laumoissa.
Puokio
thumb|250px|right|Näkymä Puokionvaaralta Vaalaan päin.
Puokio on kylä Puolangan kunnassa Kainuussa.
JQuery
jQuery on kaikille selaimille tarkoitettu ilmainen, avoimen lähdekoodin JavaScript-kirjasto. jQueryn syntaksi on pyritty tekemään mahdollisimman helposti ymmärrettäväksi, mikä osaltaan tekee kirjastosta erittäin suositun. jQuery sopii toimintojen käsittelyyn, animaatioiden tekemiseen, DOM-elementtien valitsemiseen ja Ajax-sovelluksien toteutukseen. jQuery julkaistiin vuonna 2006. Se on nykyään maailman suosituin JavaScript-kirjasto.
jQuery-kirjasto on erillinen JavaScript-tiedosto sisältäen kaiken tarvittavan. Se voidaan sisällyttää www-sivuun linkittämällä paikalliseen kopioon tai johonkin lukuisista julkisten palvelimien kuten Googlen tai Microsoftin kopioihin.
Selaintuki
Tällä hetkellä jQuery on aktiivisesti tuettu seuraavien selainten työpöytäversioilla:
Mobiilialustoilla jQuery on tuettu myös Android 4.0+ oletusselaimella sekä Safarilla IOS 7+ laitteilla.
jQuery saattaa myös toimia näiden selainten vanhemmilla sekä ennakkojulkaistuilla versioilla ilman suuria ongelmia. Näitä versioita ei kuitenkaan aktiivisesti testata eikä niissä esiintyviä ongelmia yleensä korjata.
Esimerkki
Esimerkki koodista joka muuttaa tunnisteella textarea_1 olevan tekstikentän korkeuden 200 pikseliin sitä klikattaessa.
Jakelu
jQuery-kirjastoa jaetaan tyyppillisesti pelkkänä yksittäisenä Javascript-tiedostona. Kirjasto on ladattavissa suoraan jQueryn omalta verkkosivustolta, mutta sen lataaminen on myös mahdollista useamman paketinhallintajärjestelmän, kuten npm:n, Yarnin tai Bowerin kautta .Kun käyttäjä on ladannut kopion kirjastosta paikallisesti palvelimelleen, voidaan se sisällyttää verkkosivulle esimerkiksi seuraavalla tavalla: jQuery-kirjasto on saatavilla myös lukuisissa sisällönjakeluverkkoissa. Näin ollen kirjaston sisällyttäminen verkkosivulle onnistuu esimerkiksi StackPathin tarjoamasta julkisesta sisällönjakeluverkosta seuraavalla tavalla:
Ravi Shankar
Ravi Shankar (7. huhtikuuta 1920 Benares, Brittiläinen Intia – 11. joulukuuta 2012 San Diego, Yhdysvallat ) oli intialainen sitaristi ja säveltäjä.
Elämä ja ura
Ravi Shankar syntyi Jhalwarin maharadžan ministerin ja hindulaisen kotiäidin brahmaanikastiseen perheeseen Bengalissa, jossa hän asui kymmenvuotiaaksi saakka. Vuonna 1930 hän muutti perheensä kanssa Pariisiin, jossa hän opiskeli ranskankielisessä koulussa ja oli kiertueilla veljensä Uday Shankarin tanssiryhmässä taustamuusikkona, jopa tanssijana. Noihin aikoihin hän myös luki ranskan kielellä eurooppalaisia kirjallisia klassikkoja ja kuunteli konserteissa ja levyiltä paljon eurooppalaista taidemusiikkia. Noihin aikoihin niin ikään hänen kansallistunteensa sekä Intiaa että Bengalia kohtaan alkoi herätä. Shankar vieraili Yhdysvalloissa ensimmäistä kertaa vuonna 1932, jossa tanssiseurue sai Saksan ohella tuon ajan parhaan vastaanottonsa.
Vuodesta 1938 lähtien Shankar opiskeli multi-instrumentalisti-säveltäjä Allauddin Khanin johdolla, joka oli jo opettanut häntä yhden vuoden ajan ollessaan mukana Uday Shankarin kiertueella 1930-luvun puolivälissä. Allauddin Khanin kanssa Shankar esiintyi ensimmäistä kertaa julkisesti vuonna 1939, vain puolentoista vuoden opiskelun jälkeen.
Ensimmäisen hengellisen gurunsa, Tat Baban, Ravi Shankar tapasi vuonna 1947, ja luopui tämän johdosta samaan aikaan vaivanneista itsemurha-ajatuksistaan.
Helmikuussa 1949 hän sai työpaikan Intian kansallisessa yleisradioyhtiössä, All India Radiossa (AIR), ulkomaanlähetysten musiikillisena johtajana sekä yhtiön orkesterin säveltäjä-kapellimestarina. Siirryttyään AIR:n kotimaan osaston orkesterin johtoon hän alkoi käyttää sävellyksissään myös länsimaisia soittimia, joista erityisesti viuluperheen instrumentit olivat hänelle mieleen.
Kansainvälinen ura
1950-luvun alussa Shankar alkoi esiintyä myös ulkomailla, jolloin hän muun muassa kävi Neuvostoliitossa ja muun muassa sai ulkonäkönsä vuoksi tarjouksen esittää Aleksandr Puškinia neuvostoelokuvassa! Kaikista Euroopan maista hän koki saaneensa lämpimimmän vastaanoton jälleen Saksassa, mutta myös skandinaavinen yleisö oli hänen mielestään ”erityisen vastaanottavaista ja eläväistä, jopa kaikkein pohjoisimmassa osassa, Lapissa”.
Ravi Shankar on esiintynyt Suomessa Jyväskylän kesässä 13.7.1966 sekä Helsingin kulttuuritalolla 3.9.1971.
Yksityiselämä
Ravi Shankar avioitui vuonna 1941 gurunsa tyttären, surbaharinsoittaja Annapurna Devin kanssa, josta hän otti eron 1940-luvun lopulla, ja meni naimisiin Sukanya Shankarin kanssa vuonna 1989. Muusikko Norah Jones ja sitaristi Anoushka Shankar ovat Ravi Shankarin tyttäriä; hänen poikansa, sitaristi Shubhendra ”Shubho” Shankar kuoli 1992. Ravi Shankar oli myös edesmenneen Ananda Shankarin setä.
Albumeja
thumb|Ravi Shankar vuonna 1988.
Ålands skärgård
Ålands skärgård on yksi Suomen seutukunnista ja se sijaitsee Ahvenanmaan maakunnassa. Siihen kuuluu kuusi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 213.
Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
UV-indeksi
UV-indeksi (UVI) on kansainvälinen standardimitta auringon ultraviolettisäteilyn voimakkuudelle. Sen tarkoituksena on auttaa ihmisiä suojautumaan UV-valon aiheuttamilta ongelmilta, kuten esimerkiksi auringonpolttamalta, silmävahingoilta (esimerkiksi harmaakaihilta), ihon ikääntymiseltä ja ihosyövältä (katso lisätietoja ultraviolettisäteilyn terveysvaikutuksista).
Terveysjärjestöt suosittelevat ihmisiä suojaamaan itsensä esimerkiksi aurinkolaseilla ja päähineellä, kun UV-indeksin arvo on 3 tai korkeampi.
Määritelmä
Indeksin asteikko alkaa arvosta 0, joka tarkoittaa, ettei säteilyä ole lainkaan. Yli 11:n UV-indeksi tarkoittaa erittäin voimakasta säteilytehoa, jota on mahdollista saada vuoristossa tai päiväntasaajalla. Korkein tunnettu mutta tieteellisesti kiistanalainen UV-indeksin arvo 43,3 on mitattu Andeilla Pohjois-Argentiinassa. Arvot ovat suoraan verrannollisia maanpinnan saavuttaman UV-säteilyn vuontiheyteen (mittayksikkönä W/m2).
Sääennusteissa ilmoitettu UV-indeksi on ennuste UV-säteilyn suurimmasta voimakkuudesta vuorokauden aikana. Säteily on yleensä voimakkainta neljän tunnin ajanjaksona tähtitieteellisen keskipäivän molemmin puolin. Ennuste tehdään tietokonemallin avulla, joka huomioi säteilyn voimakkuuteen vaikuttavat tekijät, mm. paikan korkeuden, pilvisyyden ja otsonikerroksen paksuuden. Ennusteessa painotetaan niitä UV-säteilyn aallonpituuksia, joille ihmisen iho on kaikkein herkin.
Indeksin käyttö
Suojautumissuositukset eri indeksin arvoilla:
Taulukon suojautumissuositukset on tarkoitettu aikuisille. Lasten iho on herkempi UV-säteilyn haittavaikutuksille. Lasten ihon toistuva palaminen ja muutenkin kertynyt suuri elinikäinen UV-kertymä lisäävät ihosyöpäriskiä tulevaisuudessa.
Angry Birds -elokuva
Angry Birds -elokuva on vuonna 2016 ensi-iltansa saanut suomalais-yhdysvaltalainen tietokoneanimoitu toimintakomedia, jonka ovat ohjanneet Clay Kaytis ja Fergal Reilly. Se perustuu suomalaisen peliyhtiö Rovion samannimiseen videopelisarjaan. Elokuvan pääosissa näyttelevät Jason Sudeikis, Josh Gad, Danny McBride, Bill Hader, Maya Rudolph, Kate McKinnon, Sean Penn, Tony Hale, Keegan-Michael Key ja Peter Dinklage.
UV-indeksi
Indeksin käyttö
Alle kaksivuotiaille ei suositella aurinkosuojavoiteiden käyttöä, vaan iho on suojattava ennen kaikkea vaatteilla ja suoraa auringonpaistetta välttämällä.
Angry Birds -elokuva
Elokuvassa seurataan Red-nimisen linnun elämää, joka kärsii vihanhallintaongelmista.
Angry Birds -elokuva on maailman ensimmäinen mobiilipelin pohjalta tehty elokuva. Elokuvan budjetti oli noin 65 miljoonaa euroa, ja sen markkinointiin varattiin noin sata miljoonaa euroa.
Elokuva tuotti avausviikonloppunaan toukokuun puolivälissä noin 38 miljoonaa euroa, ja se oli lipputulojen ykkönen lähes 40 maassa. Myös Suomessa se oli viikonlopun katsotuin, ja sen kävi katsomassa yli 68 000 ihmistä.
Yhdysvalloissa Angry Birds -elokuvan ensi-ilta oli 20. toukokuuta. Lähes neljässä tuhannessa teatterissa jakeluun tullut elokuva tuotti viikonloppuna lähes 40 miljoonan dollarin lipputulot ja oli viikonlopun katsotuin. Elokuva oli viikonvaihteen katsotuin myös Kiinassa, jossa se tuotti lähes 30 miljoonaa dollaria.
Elokuvasta tehtiin jatko-osa Angry Birds -elokuva 2, joka sai ensi-iltansa elokuussa 2019. Elokuvan tuottaa Columbia Pictures ja sen levittää Sony Pictures.
Palkinnot
Vuonna 2017 Angry Birds voitti audiovisuaalisen alan Hulda-vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland).
Ääninäyttelijät
Suomenkielisen version sivurooleista vastaavat Elina Knihtilä, Joonas Nordman, Essi Hellén, Pasi Ruohonen, Peter Kanerva, Santtu Karvonen, Kiti Kokkonen, Antti Matikainen, Ella Pyhältö, Aku Laitinen, Hanna Kaila, Luca Elshout, Iris Kovalainen, Neve Sirkiä, Waltteri Helisalo, Luca Vieri, Seera Alexander, Jaajo Linnonmaa, Anni Hautala, Sanni, Jari Sillanpää, Pinja Hanski, Verna Kossila, Tarja Alexander, Juho Nummela ja Olli-Pekka Louniala. Ohjauksesta vastaa Antti L. J. Pääkkönen.
Willie itkupilli
Willie itkupilli on Michelle Magorianin kirjoittama kirja, jossa Willie joutuu lähtemään Lontoosta sotaa pakoon Britannian maaseudulle. Siellä hänet annetaan paikallisen ihmisen hoitoon. Hän viipyy siellä monia kuukausia ja saa paljon ystäviä ja kokemusta. Lopulta hänen on palattava Lontooseen ja loppuajat ovat surullisia, mutta tarina päättyy hyvin.
Ammunta kesäolympialaisissa 2004
Ateenan kesäolympialaisissa 2004 ammunnassa kilpailtiin kymmenessä miesten lajissa ja seitsemässä naisten lajissa.
Óscar Romero
Óscar Arnulfo Romero y Goldámez (15. elokuuta 1917 Ciudad Barros − 24. maaliskuuta 1980 San Salvador) oli merkittävä katolinen pappi ja arkkipiispa El Salvadorissa 1960- ja 1970-luvuilla. Nähtyään lukemattomia ihmisoikeuksien rikkomuksia hän alkoi puhua El Salvadorin köyhien ja hallinnon mielivallasta kärsineiden puolesta. Tämä aiheutti paljon konflikteja sekä El Salvadorin hallituksen että katolisen kirkon kanssa. Romero murhattiin 1980 kesken messun. Vuonna 2018 katolinen kirkko julisti hänet pyhimykseksi.
Arkkipiispana
Kun Oscar Romero nimitettiin El Salvadorin arkkipiispaksi, hänen maineensa oli konservatiivinen ja hän oli useaan otteeseen suhtautunut skeptisesti moniin Vatikaanin II konsiilin uudistuksiin. Tästä syystä hänen nimityksensä arkkipiispaksi vuonna 1977 ei ollut suosittu koko papiston keskuudessa. Heidän yllätyksekseen Romero oli kuitenkin epäoikeudenmukaisuuden suorasanainen vastustaja ja huono-osaisten puolustaja. Romeron sanottiin liittoutuneen kirkon vallankumouksellisten kanssa. Tämän hän itse torjui: kirkko ei ole poliittinen liike.
Romero alkoi puhua Yhdysvaltojen El Salvadorin hallitukselle antamaa sotilaallista tukea vastaan ja kehotti sotilaita olemaan tottelematta ihmisoikeuksia rikkovia määräyksiä. Maaliskuussa 1980 Romero ammuttiin kuoliaaksi kesken messun pienessä kappelissa lähellä katedraaliaan. Salamurhaajien uskotaan olleen salvadorilaisten kuolemanpartioiden jäseniä, mukaan lukien kaksi School of the Americasista (SOA) valmistunutta sotilasta. Murhaa ei koskaan selvitetty.
Kanonisointi
Vuonna 1990 Romeron seuraaja käynnisti kanonisointiprosessin, mutta sen eteneminen estettiin. Elokuussa 2014 paavi Franciscus kuitenkin mahdollisti kanonisointiprosessin jatkamisen kumoamalla kirkon kiellon Romeron julistamisesta autuaaksi. Helmikuussa 2015 Franciscus julisti Romeron marttyyriksi, mikä tarkoitti, että hänet voitiin julistaa autuaaksi ilman häneen liitettyä ihmettä. Pyhimykseksi ei kuitenkaan voida julistaa ilman tällaista ihmettä. Toukokuussa 2015 Romero julistettiin autuaaksi. Lokakuussa 2018 Franciscus julisti Romeron pyhimykseksi.
Romero ja vapautuksen teologia
Romeroa on kutsuttu yhdeksi vapautuksen teologian tärkeimmistä kannattajista ja on väitetty, että tämän takia katolinen kirkko pysäytti hänen kanonisointinsa. Katolisen verkkojulkaisun Aleteian mukaan näyttöä siitä, että hän itse henkilökohtaisesti olisi ollut vapautuksen teologian kannattaja, ei kuitenkaan ole olemassa, ei myöskään siitä, että kanonisointi pysäytettiin, koska pelättiin nopean kanonisointiprosessin aiheuttavan levottomuuksia El Salvadorissa tai että se tulkittaisiin vapautuksen teologian hyväksymiseksi.
Muuta
pienoiskuva|1900-luvun marttyyreita Westminster Abbeyn seinällä, Óscar Romero kuvassa toinen oikealta Vuonna 1998 Englannin kirkko paljasti Romeron patsaan Westminster Abbeyssa, Lontoossa. Se on osa 1900-luvun marttyyreistä kertovaa teosta.
Sitar
thumb|Sitar Sitar on intialainen luuttu, jota käytetään erityisesti pohjoisintialaisessa taidemusiikissa Pohjois-Intiassa, Pakistanissa ja Bangladeshissa.
Sitar on yleensä noin 1,2 metriä pitkä. Siinä on päärynän muotoinen kaikukoppa ja pitkä, ontto puinen kaula.
Michael Bublé
Michael Steven Bublé (s. 9. syyskuuta 1975 Burnaby, Brittiläinen Kolumbia) on kanadalainen laulaja-lauluntekijä ja näyttelijä.
Sitar
Soittaja pitää sitaria sylissään 45 asteen kulmassa. Hän näppäilee kieliä plektralla, joka on kiinni oikeassa etusormessa. Vasemmalla kädellään soittaja painelee kieliä tai vetelee niitä sivuille.
Michael Bublé
Elämäkerta
Bublé on voittanut urallaan lukuisia palkintoja, kuten kolme Grammy-palkintoa ja useita Juno-palkintoja. Hänen esikoisalbuminsa, Michael Bublé (2003), oli kymmenen ostetuimman joukossa sekä Isossa-Britanniassa että Kanadassa. Bublén maailmanlaajuinen menestys alkoi vuonna 2005, kun hänen toinen studioalbuminsa, It’s Time, julkaistiin. It’s Time oli albumilistan kärjessä Kanadassa, Italiassa ja Japanissa ja sijalla kaksi Australiassa. Lisäksi albumilta toisena julkaistu single ”Home” oli Billboard Adult Contemporary -listan sijalla yksi. Bublén albumeita on myyty maailmanlaajuisesti yli 30 miljoonaa kappaletta.
Sitar
Historia
Sitarin kehitti 1200-luvulla Amir Khusrau. Sana sitar tulee persiankielisestä sanasta sehtar, ’kolmikielinen’. Sitar sai nykyisen muotonsa 1700-luvulla. Nykyisin sitarin kaksi koulukuntaa Intiassa ovat Ravi Shankarin ja Vilayat Khanin koulukunnat.
Michael Bublé
Elämäkerta
Bublé esiintyi vuonna 2012 kiertueellaan Helsingin Hartwall Areenalla 20. huhtikuuta. Se oli Bubléen ensimmäinen konsertti Suomessa mutta ei ensimmäinen kerta, kun hän vieraili maassa, sillä hän oli promoamassa uutta joululevyään MTV3:n Korkojen kera -ohjelmassa 25. marraskuuta 2011. Ohjelmassa hän muun muassa pelasi pöytäjääkiekkoa juontajia Vappu Pimiää ja Jenni Pääskysaarta vastaan. Hän myös kertoi Suomen olevan miltei ainoa paikka, jossa häntä ei tunnisteta kadulla.
Sitar
Historia
Jotkut länsimaiset rockmuusikot, kuten The Beatlesin kitaristi George Harrison, kiinnostuivat sitarista 1960-luvulla ja käyttivät sitä levytyksissään. Jotkut jäljittelivät sitarin ääntä sähkökitarallaan.
Michael Bublé
Elämäkerta
Bublé asuu nykyisin Vancouverissa ja on naimisissa argentiinalaisen Luisana Lopilaton kanssa. Heillä on vuonna 2013 syntynyt Noah-niminen poika, jolla diagnosoitiin vuonna 2016 maksasyöpä, sekä vuonna 2016 syntynyt Elias-niminen poika. Bublélla on ollut vuodesta 2005 lähtien Kanadan ja Italian kaksoiskansalaisuus.
Sitar
Historia
thumb|Intialainen [[Ravi Shankar on kansainvälisesti tunnetuin sitarin soittaja.]] Kansainvälisesti tunnetuin sitarin soittaja lienee Ravi Shankar. Rockmusiikissa kuuluisia sitarin soittajia ovat Harrisonin ohella esimerkiksi Justin Hawkins (The Darkness) ja Brian Jones (The Rolling Stones). Sitaria kuullaan silloin tällöin myös länsimaisessa klassisessa musiikissa; muun muassa Ravi Shankarin tuotantoon kuuluu soittimella kaksi konserttoa.
Michael Bublé
Elämäkerta
Bublé lopetti laulajauransa vuonna 2016 ja ilmoitti syksyllä 2018 vetäytyvänsä kokonaan kaikesta julkisuudesta antaessaan "viimeisen haastattelunsa" Daily Mail -lehdelle. Hän ilmoitti myös lopettavansa sosiaalisen median käytön kokonaan. Bublé julkaisee kuitenkin vielä marraskuussa 2018 albumin nimeltään Love. Hän palasi kuitenkin esiintymislavalle Britannian X Factorissa marraskuussa 2018.
Sitar
Rakenne
Sitarin runko ja kaula valmistetaan perinteisesti tiikkipuusta. Sitarin yksi tai kaksi kaikukoppaa valmistetaan kuivatusta kurpitsasta.
Michael Bublé
Elämäkerta
Bublé on ollut lapsuudestaan asti suuri jääkiekkofani, ja hän omistaa osan Vancouver Giants -juniorijääkiekkojoukkueesta.
Sitar
Rakenne
Sitarissa on kuusi tai seitsemän soitettavaa kieltä. Niistä kahdella soitetaan säestystä ja lopuilla soitetaan melodiaa. Soittimen kaulan sisässä kulkee lisäksi 9–13 taraf-resonanssikieltä, jotka tuottavat soittimeen sen erityisen äänenvärin. Sitarissa on myös hieman pyöreäksi hiottu talla, joka saa soitetun sävelen yläsävelet soimaan. Lisäksi soittimessa on noin 20 messingistä valmistettua nauhaa, joilla soitin viritetään kulloinkin soitettavana olevan ragan eli eräänlaisen sävelasteikon mukaan.
Puolan–Ukrainan sota
Puolan-Ukrainan sota käytiin 1. marraskuuta 1918 – 17. heinäkuuta 1919, kun länsiukrainalaiset julistautuivat itsenäisiksi Itävalta-Unkarin purkautumisen jälkeen ja Itävaltaan kuuluneiden osien itsenäistyessä Itävalta-Unkarin ja Saksan ensimmäisessä maailmansodassa kärsimän tappion jälkeen.
Taustalla oli ristiriita Itä-Galitsian ukrainalaisenemmistön ja kaupunkien puolalaisten välillä, jotka olivat vastustaneet länsiukrainalaisten pyrkimystä saada Galitsia jaetuksi puolalaiseen Länsi-Galitsiaan ja ukrainalaiseen Itä-Galitsiaan Itävallan keisarin suostumuksella ja näin päästä eroon puolalaisvaikutuksesta.
Taustaa
Konfliktin pohjalla oli Galitsian jakautuminen länsiosaltaan puolalaisenemmistöiseen Länsi-Galitsiaan ja ukrainalaisenemmistöiseen Itä-Galitsiaan, jotka olivat joutuneet Puolan jaoissa Itävallan hallinnon alaisiksi.
1800-luvulla kansallisuusliikkeiden muodostuessa ja korostuessa ajautuivat puolalaiset puolustuskannalle Itävalta-Unkarin itävaltalaisen osan alaisuudessa. Ukrainalaiset yrittivät saada itävaltalaisia jakamaan Galitsian puolalaiseen ja ukrainalaiseen osaan, mitä puolalaiset puolestaan vastustivat ukrainalaisen vaikutusvallan kasvuna peläten menettävänsä kaupunkien avulla otteen ukrainalaisenemmistöisistä alueista. Itä-Galitsiassa, jonka merkittävin kaupunki oli Lviv, oli väestöstä ukrainalaisia 60 prosenttia, kun taas itsessään Lvivissä heitä oli vain 20 prosenttia. Koko Galitsiassa Krakovan dominoima Länsi-Galitsia mukaan lukien oli puolalainen enemmistö.
Ensimmäiseen maailmansotaan mennessä ukrainalaiset olivat saaneet Itävallan keisarin suostumaan Galitsian jakoon, mutta sitä ei kyetty toteuttamaan ensimmäisen maailmansodan vuoksi, koska Galitsia oli sotatoimialuetta. Lokakuussa 1916 Itävallan keisari vahvisti panevansa Galitsian jaon toimeen ensimmäisen maailmansodan päätyttyä.
Länsiukrainalaisten vallankaappaus Lvivissä
Kun puolalaiset yrittivät saada Lvivin ja Itä-Galitsian haltuunsa, ukrainalainen kapteeni Dmytro Vitovski johti nuoret upseerit vallankaappaukseen, ja he ottivat 31. lokakuuta – 1. marraskuuta 1918 välisenä yönä Lvivin haltuunsa ja julistivat 1. marraskuuta perustetuksi Länsi-Ukrainan kansantasavaltan, jonka pääkaupunkina oli Lviv.
Julistuksessa todettiin Itä-Galitsian itsenäisyys, johon sisältyivät Karpaatit aina Nowy Sącziin saakka, Volynia, Karpato-Rutenia ja Bukovina, mikä tuli yllätyksenä puolalaisille. Lvivin ukrainalaiset kannattivat julistusta, juutalaiset suhtautuivat siihen neutraalisti ja puolalaiset olivat järkyttyneitä.
The Cult Is Alive
The Cult Is Alive on norjalaisen black metal -yhtyeen Darkthronen kahdestoista studioalbumi. Musiikillisesti se poikkeaa melko rajusti aikaisemmista levyistä, sisältäen paljon punk rockiin, varsinkin Crust punkiin viittaavia elementtejä. Esimerkiksi kappale "Graveyard Slut" on lähes täysin punk-kappale black metallin sijaan. Yhtyeen rumpali Fenriz onkin kommentoinut albumilla otettua tyylisuuntausta "Voit kutsua sitä Black Metaliksi tai Evil Rockiksi, minä en välitä."
The Cult Is Alivelta julkaistiin yksi single, "Too Old, Too Cold". Albumi on myös Darkthronen ensimmäinen Peacevillen kautta julkaistu levy, sitten 1994 julkaistun Transilvanian hungerin.
Ted (lentoyhtiö)
thumb|Tedin Airbus A320 Ted oli yhdysvaltalaisen United Airlinesin halpalentotytäryhtiö. Se aloitti toimintansa vuonna 2004 ja lopetti toimintansa vuonna 2009.
Ted sai nimensä Unitedin kolmesta viimeisestä kirjaimesta.
Kieronokkatylli
Kieronokkatylli (Anarhynchus frontalis) on kurmitsoihin kuuluva lintu, jota esiintyy Uudessa-Seelannissa.
Koko ja ulkonäkö
Kieronokkatyllin pituus on noin 20 senttimetriä. Linnun nokka on nimensä mukaan vino, sillä se on vääntynyt oikealle. Linnun väritys on valko-musta-harmaa.
Lisääntyminen
Kieronokkatyllit matkaavat Uuden-Seelannin Eteläsaarelle, jotta pääsisivät pesimään jokisuistoihin, joiden rantakivikkoon pesä ja munat sulautuvat hyvin. Munia naaraat saavat 2–3; pesintä alkaa lokakuussa.
Reinfeld
Reinfeld on kaupunki Stormarnin piirikunnassa, Schleswig-Holsteinin osavaltiossa, Saksassa. Kaupunki kuuluu Hampurin metrolialueeseen. Asukkaita Reinfeldissa oli 31. joulukuuta 2007 8 467 ja väestötiheys oli 488 as/km². Kaupungin pinta-ala on 17,36 neliökilometriä. Reinfeldin pormestari on Gerhard Horn.
Kaupunki sijaitsee lähellä Bundesautobahn 1 -tietä (A1). Matkaa kaupungista Lyypekkiin on 15 kilometriä, Kieliin 67 km, Pohjanmerelle 115 km ja Hampurin keskustaan 53 km.
Kaupungin nähtävyyksiä ovat muun muassa kotiseutumuseo, vuonna 1907 rakennettu raatihuone ja Matthias-Claudius-kirkko.
Aiheesta muualla
thumb|left|230px|Reinfeld ilmasta kuvattuna.
Prinssi Edward (Edinburghin herttua)
thumb|200px|Prinssi Edward vuonna 2013 prinsessa Madeleinen häissä Prinssi Edward, Edinburghin herttua (Edward Antony Richard Louis Mountbatten-Windsor; s. 10. maaliskuuta 1964) on Yhdistyneen kuningaskunnan kuningattaren Elisabet II:n nuorin lapsi ja kuningas Charles III:n veli. Edwardille myönnettiin vuonna 1999 Wessexin jaarlin arvonimi ja vuonna 2019 Forfarin jaarlin arvonimi. Vuonna 2023 kuningas Charles III nimesi hänet Edinburghin herttuaksi hänen syntymäpäivänänsä.
Koulutus ja työura
Edward valmistui Cambridgen yliopistosta vuonna 1986 pääaineenaan historia. Hän oli Britannian historian kolmas kuninkaallinen, jolla on yliopistotason koulutus.
Yliopiston jälkeen prinssi Edward toimi lyhyen aikaa merivoimissa, mutta siirtyi pian teatterialalle ja työskenteli muun muassa Andrew Lloyd Webberin yhtiössä. Myöhemmin hän alkoi toimia televisiotuottajana ja perusti oman tuotantoyhtiön vuonna 1993. Tuottajauransa aikana Edwardin syytettiin käyttäneen hyväkseen asemaansa, sillä kuninkaallisen perheen jäsenenä hänellä on pääsy muun muassa Windsorin linnan kuninkaallisiin arkistoihin, joita hän saattoi käyttää ohjelmiensa aineistona. Edwardin tuotantoyhtiö kärsi talousvaikeuksista alusta lähtien.
Vuonna 2002 prinssi Edward ilmoitti lopettavansa tuottajan työt keskittyäkseen edustustehtäviinsä ja tukeakseen äitiään tämän 50-vuotishallitsijajuhlan aikana.
Avioliitto
Edward solmi 19. kesäkuuta 1999 avioliiton Sophie Rhys-Jonesin kanssa. Hääpäivänä kuningatar Elisabet II myönsi Edwardille Wessexin jaarlin arvonimen, ja hänen puolisostaan tuli siten Wessexin kreivitär. Arvonimi rikkoi perinteen, jonka mukaan hallitsijan pojille oli aina myönnetty herttuan arvonimi.
Edinburghin herttualla ja herttuattarella on kaksi lasta, tytär Louise Windsor (s. 8. marraskuuta 2003) ja poika James Windsor (s. 17. joulukuuta 2007). Pariskunta on esittänyt toivomuksen, että heidän lapsiaan nimitettäisiin kuten jaarlin lapsia eikä kuten hallitsijan lapsenlapsia vähentääkseen jälkeläisiltään kuninkaallisten arvonimien tuomaa taakkaa. Virallisesti Lady Louise Windsor onkin hänen kuninkaallinen korkeutensa Wessexin prinsessa Louise ja Severnin varakreivi hänen kuninkaallinen korkeutensa Wessexin prinssi James, mutta näitä titteleitä ei käytetä.
Edustustehtävät
Edwardin edustustehtävät liittyvät yleensä hänen harrastuksiinsa taiteeseen ja urheiluun.
Ramsarin sopimuksen vesiperäiset alueet
Ramsarin sopimuksen vesiperäiset alueet on Ramsarin sopimuksen liitteiden mukainen luokittelu kosteikoille, jotka sopimukseen on ilmoitettu suojelualueiksi. Sopimuksen suomenkielisessä käännöksessä käytetään sanan wetland käännöksenä siksi, että puhekielessä käytetty sana kosteikko ei kirjaimellisesti kata kaikki Ramsarin sopimuksen määrittelemiä alueita, joista tämän vuoksi käytetään virka- ja kirjakielessä suomeksi käsitettä vesiperäinen alue, joka kosteikkojen lisäksi käsittää myös sopimuksessa määritellyt matalahkot järvet, merenlahdet, joet, saaristot ja suot.
A-tyypin alueet
Ramsarin sopimuksen määrittelemät A-tyypin alueet Merialueet ja merenlahdet: Pysyvästi matalat merialueet, useissa tapauksissa laskuveden aikaan syvyydeltään vähemmän kuin kuusimetriset vedet; sisältävät mertenlahtia ja salmia.
Suomessakin on muutamia A-tyypin alueita, kuten Hailuoto, Hangon ja Tammisaaren lintuvedet, Krunnien saaristo. Murmanskin alueella tähän ryhmään kuuluu Kantalahden luonnonpuisto.
B-tyypin alueet
Vuorovesijoet, jokisuistot, mutakentät, hiekkakentät ja laguunit, mukaan lukien suola-altaat
Wilsonin lause
Matematiikassa Wilsonin lauseen mukaan p on alkuluku, jos ja vain jos
Ramsarin sopimuksen vesiperäiset alueet
B-tyypin alueet
Suomessa B-tyyppiin kuuluu Hailuoto, Hangon ja Tammisaaren lintuvedet, Pernajanlahti. Porvoonjoen suisto – Stensböle
Wilsonin lause
Historia
Lauseen keksi ensimmäisenä Ibn al-Haytham (tunnetaan myös nimellä Alhazen), mutta se on nimetty John Wilsonin mukaan, joka keksi tuloksen yli 700 vuotta myöhemmin. Edward Waring julkaisi tuloksen vuonna 1770, vaikka hän ja Wilson eivät kyenneet todistamaan lausetta. Joseph Louis Lagrange antoi ensimmäisen todistuksen vuonna 1773. Gottfried Leibniz tunsi myös tuloksen vuosikymmenen aikaisemmin, mutta ei koskaan julkaissut todistusta.
Ramsarin sopimuksen vesiperäiset alueet
B-tyypin alueet
Suomessa on monta tähän tyyppiin kuuluvaa aluetta.
Wilsonin lause
Todistus
Jos p on pariton alkuluku, joukko G = (Z/pZ)× = {1, 2, ... p − 1} muodostaa multiplikatiivisen ryhmän modulo p suhteen. Tällöin kaikilla G:n alkioilla a on olemassa yksikäsitteinen käänteisalkio b, jolle ab ≡ 1 (mod p) ja joka on siis myös G:n alkio. Jos a ≡ b (mod p), on a2 ≡ 1 (mod p), jolloin a2 − 1 = (a + 1)(a − 1) ≡ 0 (mod p), ja koska p on alkuluku, on oltava a ≡ 1 tai −1 (mod p), joten a = 1 tai a = p − 1.